Document ID: 31984R1086

*****
ΚΑΝΟΝΙΣΜΟΣ (ΕΟΚ) αριθ. 1086/84 ΤΗΣ ΕΠΙΤΡΟΠΗΣ
της 18ης Απριλίου 1984
περί παύσεως της αλιείας γάδου από πλοία με γερμανική σημαία
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 2057/82 του Συμβουλίου της 29ης Ιουνίου 1982 περί θεσπίσεως ορισμένων μέτρων ελέγχου των αλιευτικών δραστηριοτήτων που ασκούνται από σκάφη των κρατών μελών (1), όπως τροποποιήθηκε από τον κανονισμό (ΕΟΚ) αριθ. 1729/83 (2), και ιδίως το άρθρο 10 παράγραφος 3,
Εκτιμώντας:
ότι ο κανονισμός (ΕΟΚ) αριθ. 320/84 του Συμβουλίου της 31ης Ιανουαρίου 1984 περί καθορισμού, για ορισμένα αποθέματα ιχθύων και ομάδες αποθεμάτων ιχθύων που βρίσκονται στην αλιευτική ζώνη της Κοινότητας, του προσωρινού συνόλου επιτρεπομένων αλιευμάτων για το 1984, του προσωρινού μεριδίου αυτών των αλιευμάτων που χορηγείται στην Κοινότητα, της κατανομής του μεριδίου αυτού στα κράτη μέλη και των όρων υπό τους οποίους το σύνολο επιτρεπομένων αλιευμάτων είναι δυνατό να αλιευθεί (3), όπως τροποποιήθηκε από τον κανονισμό (ΕΟΚ) αριθ. 599/84 (4), προβλέπει τις ποσοστώσεις για τον γάδο για το 1984·
ότι, για να εξασφαλισθεί η τήρηση των διατάξεων που αφορούν τους ποσοτικούς περιορισμούς των αλιευμάτων αποθέματος για το οποίο υπάρχει ποσόστωση, είναι αναγκαίο να καθορίσει η Επιτροπή με κανονισμό την ημερομηνία κατά την οποία τα αλιεύματα που πραγματοποιούνται από πλοία που φέρουν σημαία κράτους μέλους θεωρείται ότι έχουν εξαντλήσει την ποσόστωση που έχει διατεθεί·
ότι, σύμφωνα με τις πληροφορίες που εστάλησαν από τη Γερμανία στην Επιτροπή, το ποσό των αλιευμάτων γάδου στα ύδατα της διαιρέσεως CIEM III a (Kattegat), από πλοία με γερμανική σημαία, θα έχει φθάσει, στις 20 Απριλίου 1984, τις ποσοστώσεις που είχαν διατεθεί για το 1984·
ότι, από την ημερομηνία αυτή, πρέπει να απαγορευθεί η αλιεία γάδου,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το ποσό των αλιευμάτων γάδου στα ύδατα της διαιρέσεως CIEM III a (Kattegat), από πλοία με γερμανική σημαία ή νηολογημένα στη Γερμανία, εκτιμάται ότι έχει εξαντλήσει τις ποσοστώσεις που είχαν διατεθεί προσωρινά στη Γερμανία για το 1984.
Απαγορεύεται η αλιεία γάδου στα ύδατα της διαιρέσεως CIEM III a (Kattegat), καθώς επίσης και η μεταφόρτωση από πλοίο σε πλοίο και η εκφόρτωση γάδου που έχει αλιευθεί στη διαίρεση αυτή από πλοία με γερμανική σημαία ή νηολογημένα στη Γερμανία, από την ημερομηνία εφαρμογής του παρόντος κανονισμού.
Άρθρο 2
Ο παρών κανονισμός αρχίζει να ισχύει στις 20 Απριλίου 1984.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 18 Απριλίου 1984.

Labels: 18
6